


TREĆA EKONOMSKA ŠKOLA
Trg J. F. Kennedyja 5
10000 ZAGREB

KLASA: 007-04/26-02/06
URBROJ: 251-299-01-26-3
Zagreb, 22. srpnja 2026. godine 


Obavijest o Zaključcima s 12. sjednice Školskog odbora 
održane 22. srpnja 2026. s početkom u 14:00 sati

Nazočni: Ljiljana Očko - Marković, dipl. iur. - predstavnica Osnivača, Mirela Rod - Slipčević - predstavnica roditelja, Antonela Sraga, mag.  paed. - stručna suradnica - pedagoginja - predstavnica Nastavničkog vijeća, Lada Tabak, dipl. oec. - nastavnica stručno - teorijskih sadržaja - predstavnica Nastavničkog vijeća, Ljiljana Belak - voditeljica računovodstva - predstavnica Radničkog vijeća

Odsutni: Neven Bilić, mag. iur. – predstavnik Osnivača – opravdao izostanak


Ostali nazočni: Bernard Iličić, mag. theol. - ravnatelj Škole, Danijela Šujster Premužić, univ. mag. iur. - tajnica Škole

Na sjednici je nazočno 5 članova Školskog odbora, što je dovoljan broj članova za održavanje sjednice i pravovaljano odlučivanje. 

Na početku sjednice predsjednica Školskog odbora, gospođa Antonela Sraga (dalje u tekstu: „Predsjednica Školskog odbora“) pozdravila je prisutne i predložila usvajanje sljedećeg 

DNEVNOG REDA:
1. Usvajanje Zapisnika 11. sjednice Školskog odbora održane dana 19. svibnja 2026. godine
1. Donošenje Odluke o ispravku tiskarske pogreške u Godišnjem planu i programu rada Treće ekonomske škole za školsku godinu 2025./2026.
1. Usvajanje I. rebalansa Financijskog plana za 2026. godinu
1. Usvajanje Financijskog izvještaja za razdoblje od 01.01.2026. – 30.06.2026. godine
1. Usvajanje Izvještaja o izvršavanju Financijskog plana za 2026. godinu – izvršavanje za razdoblje od 01.01.2026. - 30.06.2026. godine
1. Donošenje Odluke o izdavanju suglasnosti za sklapanje ugovora o privremenom korištenju prostora Škole - sportske dvorane s korisnikom STK „Ružmarinka“ 
1. Donošenje Odluke o izdavanju suglasnosti za sklapanje ugovora o privremenom korištenju prostora Škole – sportske dvorane s korisnikom Učenički dom „Dora Pejačević“

Predloženi Dnevni red jednoglasno je usvojen.
Ad 1./ Usvajanje Zapisnika 11. sjednice Školskog odbora održane dana 19. svibnja 2026. godine
Školski odbor jednoglasno je donio Zaključak kojim se prihvaća Zapisnik 11. sjednice Školskog odbora održane dana 19. svibnja 2026. godine.

Ad 2./Donošenje Odluke o ispravku tiskarske pogreške u Godišnjem planu i programu rada Treće ekonomske škole za školsku godinu 2025./2026.
Školski odbor jednoglasno je donio Odluku o ispravku tiskarske pogreške na stranici 16. Godišnjeg plana i programa rada Treće ekonomske škole za školsku godinu 2025./2026., na način da se prezime i ime „Fruk Sofija“ zamijeni prezimenom i imenom „Fruk Sandra“.

Ad 3./Usvajanje I. rebalansa Financijskog plana za 2026. godinu
Školski odbor jednoglasno je donio Odluku o usvajanju I. izmjena i dopuna – I. rebalansa Financijskog plana za 2026. godinu. I. izmjene i dopune – I. rebalans Financijskog plana za 2026. godinu objavit će se na mrežnoj stranici Treće ekonomske škole. 

Ad 4./Usvajanje Financijskog izvještaja za razdoblje od 01.01.2026. – 30.06.2026. godine
Školski odbor jednoglasno je donio Odluku o usvajanju Financijskog izvještaja za razdoblje od 1. siječnja 2026. godine do 30. lipnja 2026. godine. Financijski izvještaj za razdoblje od 1. siječnja 2026. godine do 30. lipnja 2026. godine objavit će se na mrežnoj stranici Treće ekonomske škole. 

Ad 5./Usvajanje Izvještaja o izvršavanju Financijskog plana za 2026. godinu – izvršavanje za razdoblje od 01.01.2026. - 30.06.2026. godine
Školski odbor jednoglasno je donio Odluku o usvajanju Izvještaja o izvršenju Financijskog plana za razdoblje od 1. siječnja 2026. godine do 30. lipnja 2026. godine.  Izvještaj o izvršenju Financijskog plana za razdoblje od 1. siječnja 2026. godine do 30. lipnja 2026. godine objavit će se na mrežnoj stranici Treće ekonomske škole. 

Ad 6./Donošenje Odluke o izdavanju suglasnosti za sklapanje ugovora o privremenom korištenju prostora Škole - sportske dvorane s korisnikom STK „Ružmarinka“
Školski odbor jednoglasno je donio odluku o davanju na privremeno korištenje sportske dvorane i sanitarnog čvora korisniku Stolnoteniski klub „Ružmarinka“. Škola će s korisnikom sklopiti ugovor o davanju na privremeno korištenje školskog prostora na određeno vrijeme od 01.09.2026. do 30.06.2027. godine nakon dobivene suglasnosti Osnivača.

Ad 7./Donošenje Odluke o izdavanju suglasnosti za sklapanje ugovora o privremenom korištenju prostora Škole – sportske dvorane s korisnikom Učenički dom „Dora Pejačević“
Školski odbor jednoglasno je donio odluku o davanju na privremeno korištenje sportske dvorane i sanitarnog čvora korisniku Učenički dom Dora Pejačević. Škola će s korisnikom sklopiti ugovor o davanju na privremeno korištenje školskog prostora na određeno vrijeme od 15.09.2026. do 30.05.2027. godine nakon dobivene suglasnosti Osnivača.

Sjednica Školskog odbora završila je u 14:45 sati.

